rlitschk/wikidir huggingface dataset:
Gauensiek (hoochdüütsch Gauensiek) is en Oort in de Gemeen Drochters in’n Landkreis Stood, Neddersassen, de mit’n Hauptoord Drochters tohoopwussen is. De Oort liggt in Keden un in de Masch in’n Süüdwesten von de ole Wischhobener Süderelv/Gauensieker Süderelv. Von’n Hauptstroom von de Elv is de Oort so bi twee Kilometer af. Na Süüdwesten slütt sik dat Kedener Moor an. De Naveröörd sünd Gauensiekersand in’n Noorden, Aßlersand in’n Oosten, Ritsch un Aßel in’n Süüdoosten, Ritschermoor in’n Süden, Drochtersermoor in’n Süüdwesten un Drochters in’n Westen. De Haven von Gauensiek weer över lange Tied temlich wichtig för den Hannel un den Worenümslag in Keden. De Spöölslüüs, de vondaag noch besteiht, is 1843 anleggt worrn. Siet 1990 is de Slüüs as Bodenkmaal schuult. In de Franzosentied von 1810 bet 1814 hett de Oort to de Mairie Drochters in’n Kanton Freeborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to dat Grevengericht Bützfleet tohöört un denn von 1852 bet 1859 to dat Amt Wischhoben. Von 1859 bet 1885 weer dat in dat Amt Freeborg un na 1885 in’n Kreis Keden. 1932 is dat Deel von’n
Quadrat betekent Quadrat, en geometrische Figur, Quadrat, dat wat rutkummt, wenn en Tall mit sik sülvst multiplizeert warrt. Kiek ok bi: Quadrath, Kvadrat. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Rainer Beckmann (* 12. Juli 1941 in Hannober) is en düütsch Politiker (CDU). Nah den Schoolbesöök un en Utbillen to'n Schösteenfeger hett Beckmann de Fackschool besöcht un hett 1962 en Schösteenbauünnernehmen grünnd. Bit to sien eerstmaligen Intoog in den Landdag weer he hier as Geschäftsführer un as Ünnernehmensberader. Beckmann is siet 1968 Liddmaat vun de CDU. He is Liddmaat in' Kreisvörstand vun Hannober un Vörsitter vun den Oortsverband Hannover-Badenstedt/Davenstedt. Van 1968 bit 2003 weer he Ratsheer in Hannober. Beckmann weer van 1982 bit 1986, van 2001 bit 2008 un van 2011 bit 2013 Liddmaat vun den Neddersasschen Landdag. Rainer Beckmann is Vörsitter vun den Vereen Haus & Grundeigentum Hannover, Verband der privaten Wohnungswirtschaft e.V. Rainer Beckmann. Mehr Biller, Videos oder Audiodateien to’t Thema gifft dat bi Wikimedia Commons. Körtbiographie up de Websteed vun sien Fraktschoon Barbara Simon: Abgeordnete in Niedersachsen 1946–1994. Biographisches Handbuch. 1996. Vergliek dat Impressum up de Siet haus-und-grundeigentum-hannover.de, toletzt afropen an' 14. Juli 2014 Normdaten: GND: 1034662740 (OGND, AKS) | VIAF: 300747435 | Wikipedia-Personensöök
Rainer Beckmann is de Naam von Rainer Beckmann (* 1941), düütschen Politiker (CDU), Rainer Beckmann (* 1948), düütschen Politiker (SPD), Rainer Beckmann (* 1961), düütschen Jurist. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Schinkel (hoochdüütsch Schinkel) is en Oort in de Gemeen Öderquart (Samtgemeen Noordkeden) in’n Landkreis Stood, Neddersassen. De Oort höört polietsch al von öllers bi Öderquart mit bi. De Oort liggt in de Masch von Keden an de ole Dieklien von’n Hollerdiek (fröher de Diek von de Elv). Vondaag liggt de Hauptdiek von de Elv knapp twee Kilometer in’n Noordoosten un dat Över dree Kilometer. Dat Water ut dat Rebeed flütt över Gravens af na dat Wischhobener Slüsenfleet un dat Allwöördener Fleet. De Naveröörd sünd Allwöörden in’n Noorden, Hollenwisch in’n Oosten, Hamelwöörden, Hollerdiek un Wischhoben in’n Süüdoosten, Hamelwöördenermoor un Döösmoor in’n Süüdwesten, Landsbrügg in’n Westen un Langenhoff, Schönworth un Rutensteen in’n Noordwesten. Op’n Schinkel weer fröher de Versammlungssteed von de Kedeners ut de twee Grevengerichten Freeborg un Bützfleet. De Oort hett vör 1852 to dat Kaspel Öderquart Grevengericht Freeborg tohöört un denn von 1852 bet 1885 to dat Amt Freeborg. Na 1885 weer dat in’n Kreis Keden. 1932 is dat Deel von’n Kreis Stood worrn. Binnen dat Kaspel Öderquart weer de Oort Deel von de Buurschop Ooster-Öderquart. Schinkel is evangeelsch-luthersch präägt un höört to dat Kaspel von de Johannis-Kark in Öderquart. För de Kathoolschen is de Hillig-Geist-Kark in Stood tostännig.
In de Algebra is dat Quadrat en Tall, de mit sik sülvst multiplizeert warrt. Dat warrt mit 'n lütte „2“ schreven, de ok 'n beten hoochstellt is: dat Quadrat vun x is x2, dat heet: x 2 = x × x {\displaystyle x^{2}=x\times x} Wenn x 'n positive reelle Tall is, denn is de Weert vun x2 liek to de Flach vun 'n Quadrat, dat 'n Siedenläng vun x hett. En positive hele Tall, de dat Quadrat vun 'n annere hele Tall is, t.B. 25 = 52, warrt Quadrattall nöömt. Af un an helpt dat, wenn een weet, dat een dat Quadrat vun'n Tall ok as Summ opschrieven kann: 1 + 1 + 2 + 2 + ... + n-1 + n-1 + n. Een Bispeel: dat Quadrat vun 4 also 42 is liek to 1 + 1 + 2 + 2 + 3 + 3 + 4 = 16. Dat is op en Schachbrett licht to sehn: Een fangt mit een Feld an un föögt denn jümmers en Rieg un en Striep dorto, bet een bi dat Quadrat vun de Tall ankamen is. Dit Systeem helpt ok dat Quadrat vun groten Tallen licht uttoreken. To'n Bispill is dat Quadrat
De Glashütt in Brunshusen weer en Fabrik för Glas in Brunshusen bi Stood an de Swing un nich wied von de Elv. De Glashütt is 1859 von dat Ünnernehmen Zurhelle & Co. grünnt worrn. 1861 is de Hütt op den Naam Adelenhütt döfft worrn. 1873 hett Jakob Ferdinand Nagel ut Hamborg de Glashütt köfft un 1879 Carl Hermann Götz ut Hamborg. De Fabrik hett 1873 vör allen gröön Hollglas herstellt. Se harr twee Avens un so üm un bi 70 bet 80 Lüüd in Lohn un Brood mit de in dat Johr 2,5 Milljonen Buddeln herstellt worrn sünd. 1886 weer dat Volumen al 15 Milljonen Buddeln. 1890 hebbt Jakob Ferdinand Nagel, Maximilian Tanzer, Alfred Kaiser un Jürgen Nagel de Hütt köfft, ehr mit de Glashütt in Friesholm tohoopleggt un dor en Aktiensellschop von maakt. Von’n Bahnhoff an de Kedener Kreisbahn in Hörn ut hett dat von 1903 af an en Gleis na de Glashütt geven. Nadem de Direkter von de Glashütt, Oskar Jöhnck, an’n 31. Juli 1916 doodbleven is, hett Eduard Lautrup dat Leid övernahmen. Kort na’n Eersten Weltkrieg hett de Hütt dichtmaakt un is afreten worrn. DER GLASFREUND, Heft 2013-47, Sieden 27-29, afdruckt in Pressglas-Korrespondenz [https://books.google.de/books?id=xxhGAQAAMAAJ&pg=PA226 Jahresberichte der Handelskammern
De Kastanjenaante (Anas castanea) is en Aart ut dat Geslecht vun de Aanten an sik. Se höört to Australien siene Fauna. Dor hannelt sik dat um en lüttje Grunnelaant bi mit hoge Steern un runnen Kopp. Se is een vun de rooren Aantenaarden, de ok Water mit hogen Soltandeel lieden möögt. Regelmatig is se antodrepen in Buchten an’e See, Münnen vun Ströme, Mangroven-Bröke, Soltseen, un in’e Masch. To'n Drinken bruukt se avers Söötwater. De IUCN meent, de Bestand weer bi 110.000 utwussene Aanten groot un seggt vundeswegen, de Kastanjenaante weer nich in Gefohr (Least concern). In Australien warrt de Kastanjenaante to dat Fedderwild rekent. P. J. Higgins (Rutg): Handbook of Australian, New Zealand & Antarctic Birds, Band 1, Ratites to Ducks, Oxford University Press, Oxford 1990, ISBN 0195530683 Janet Kear (Rutg): Ducks, Geese and Swans. Oxford University Press, 2005, ISBN 0198546459 Hartmut Kolbe; Die Entenvögel der Welt, Ulmer Verlag 1999, ISBN 3-8001-7442-1 Kastanienaante. Mehr Biller, Videos oder Audiodateien to’t Thema gifft dat bi Wikimedia Commons. Higgins, S. 1282 Higgins, S. 1282 und S. 1283 List vun Vagels
De Neeseelandaante (Anas chlorotis) is en Aantenvagel ut Neeseeland. He warrt to de Swemmaanten, un dor nu wedder to de Aanten an sik rekent. Ehr Bestand is in Gefohr. Dat warrt annahmen, datt dat hüdigendags bloß man noch 912 Deerter gifft. De IUCN taxeert de Neeseelandaante vundeswegen in as in Gefohr (endangered). De Neeseelandaante warrt bit hen to 48 cm lang.. Waarten un Aanten verscheelt sik. Ok ännert se ehr Fedderkleed un kennt Smuck- un Slichtkleed. In't Smuckkleed glimmert dat Heken an'n Kopp un in'n Nacken gröön. Dat Gesicht is bruun. En witten Ring um de Ogen to fallt up. Bi de wecken Aanten löppt en blassen, witten Striepen um den Hals umto. He is nich ganz toslaten. An't Lief sünd se dunker bruun. An de Flanken hefft se helle un dunkere brune Striepen. De Bost is dunker kastanjenbruun un de Unnersiet is wat heller. An'n Unnersteert sünd de Feddern satt mit'n witten Placken, wo se ansetten doot. De Flunkenspegel glimmert gröön mit en smallen witten Striepen an'n Rand. In't Slichtkleed fehlt de gröne Kopp. De Bost hett denn mehr brune Stippels, an de Flanken fehlt de Striepen un de witten Placken an'n Steert is meist nich to sehn. De
Wilhelm Conrad Röntgen (* 27. März 1845 in Lennep, hüüd Stadtdeel vun Remscheid; † 10. Februar 1923 in München) weer en düütsch Physiker. He hett an' 8. November 1895 in dat Physikalisch Institut vun de Universität Würzborg de nah hüm nömmt Röntgenstrahlen opdeckt; dorför kreeg he 1901 as Eerst den Nobelpries för Physik. Sien Opdecken hett ünner annern den medizinische Diagnostik revolutschoneert un führ to wiederen wichtigen Erkenntnissen vun dat 20. Johrhunnert, to'n Bispeel dat Opdecken un Utforschen vun de Radioaktivität. Wilhelm Conrad Röntgen wurr an' 27. März 1845 in Lennep boren, dat hüüd to Remscheid hörrt. He weer dat eenzige Kind vun den Dookfabrikanten bzw. Dookhändler Friedrich Röntgen un de sien Fru Charlotte Constanze, borene Frowein. Ut wertschaplich Grünnen is de Familie 1848 nah Apeldoorn in de Nedderlannen trucken. En anner Grund för dat Ümtrecken weer woll, dat de Moder vun den lateren Nobelpriesdräger nedderlannsch Wuddels harr. Van 1861 bit 1863 hett Röntgen de Technische School in Utrecht besöcht. Dor harr he woll meestens good Nooten, aber sien Flietigkeit wurr in de Tüügnisse as to mäßig ansehn. Ut disziplinarisch Grünnen, wiel he irrdömlich för den Oorhever vun en Karikatur vun sien Klassenlehrer hollen wurr, hett man hüm ahn Afsluss
Drochtersermoor (hoochdüütsch Drochtersermoor) is en Oort in de Gemeen Drochters in’n Landkreis Stood, Neddersassen. Drochtersermoor liggt in’t Kedener Moor. In’n Süden liggt dat Naturschuulrebeed Waterkroger Moor. Dat Water ut dat Rebeed flütt över Lannern un Vörfloters af na dat Gauensieker Slüsenfleet un in de Wischhobener Süderelv/Kruutsanner Binnenelv. De Naveröörd sünd Aschhoorn in’n Noorden, Drochters, Gauensiek, Ritsch un Aßel in’n Noordoosten, Gauensiekermoor, Ritschermoor un Groot-Steernbarg in’n Süüdoosten, Hammohermoor un Waterkroog in’n Süden, Engelschopp in’n Süüdwesten, Neelannermoor un Neeland in’n Westen un Aschhoornermoor in’n Noordwesten. De Oort hett vör 1852 to dat Grevengericht Bützfleet tohöört un denn von 1852 bet 1859 to dat Amt Wischhoben. Von 1859 bet 1885 weer dat in dat Amt Freeborg un na 1885 in’n Kreis Keden. 1932 is dat Deel von’n Kreis Stood worrn. Drochtersermoor hett polietsch al von öllers bi Drochters mit bihöört. De Oort is an’n 1. Juli 1972 mit de Gemeenreform in Neddersassen Deel von de ne’e un noch gröttere Gemeen Drochters worrn. Drochtersermoor is evangeelsch-luthersch präägt un höört to dat Kaspel von de Johannis- un Katharinen-Kark in Drochters. För de Kathoolschen is de Hillig-Geist-Kark in Stood tostännig. De Oort hett en egene freewillige Füürwehr. Dör Drochtersermoor löppt de Kreisstraat 27, de in’n Noorden
Gauensiekermoor (hoochdüütsch Gauensiekermoor) is en Oort in de Gemeen Drochters in’n Landkreis Stood, Neddersassen. Gauensiekermoor liggt in’t Kedener Moor. In’n Süüdwesten liggt dat Naturschuulrebeed Waterkroger Moor un in’n Süüdoosten Wille sien Heid. Dat Water ut dat Rebeed flütt över Lannern un Vörfloters af na dat Gauensieker Slüsenfleet un in de Wischhobener Süderelv/Kruutsanner Binnenelv. De Naveröörd sünd Drochters in’n Noorden, Gauensiek, Ritsch un Aßel in’n Noordoosten, Ritschermoor un Aßlermoor in’n Süüdoosten, Groot-Steernbarg in’n Süden, Hammohermoor, Waterkroog un Engelschopp in’n Süüdwesten, Neelannermoor un Neeland in’n Westen un Drochtersermoor, Aschhoornermoor un Aschhoorn in’n Noordwesten. De Oort hett vör 1852 to dat Grevengericht Bützfleet tohöört un denn von 1852 bet 1859 to dat Amt Wischhoben. Von 1859 bet 1885 weer dat in dat Amt Freeborg un na 1885 in’n Kreis Keden. 1932 is dat Deel von’n Kreis Stood worrn. Drochtersermoor hett polietsch al von öllers bi Gauensiek un de Gemeen Drochters mit bihöört. De Oort is an’n 1. Juli 1972 mit de Gemeenreform in Neddersassen Deel von de ne’e un noch gröttere Gemeen Drochters worrn. Gauensiekermoor is evangeelsch-luthersch präägt un höört to dat Kaspel von de Johannis- un Katharinen-Kark in Drochters. För de Kathoolschen is de Hillig-Geist-Kark in Stood tostännig. Dör Gauensiekermoor löppt de
Hörn (hoochdüütsch Hörne) is en Oort in de Gemeen Stood in’n Landkreis Stood, Neddersassen. Hörn liggt in de Masch von de Elv un de Swing. Fröher leeg in Hörn de Dieklien an de Elv langs, Stodersand un Bützfletersand harrn keen Dieken. Na de Stormflood von 1962 is de ne’e Hauptdiek aver op Stodersand boot worrn un de Dieklien liggt nu twee Kilometer in’n Noordoosten. En beten in’n Süden von Hörn münnt de Hörn-Götzdörper Kanaal in de Swing. De Naveröörd sünd dat fröhere Bützfletersand, Brunshusen un Stodersand in’n Noordoosten, Bassenfleet, Melau, Wöhrn un Speersoort in’n Süüdoosten, Stood in’n Süüdwesten, Schölisch in’n Westen un Snee un Götzdörp in’n Noordwesten. Hörn kummt 1347 as opper Horne toeerst in de Oorkunnen vör. In’n Eersten Weltkrieg sünd dree Soldaten ut Snee un Hörn fullen oder vermisst. De Oort besteiht vondaag kumplett ut en Gewarvrebeed, de Wahnhüüs sünd bilütten verdrängt worrn. In de Franzosentied von 1810 bet 1814 hett de Oort to de Mairie Bützfleet in’n Kanton Stood höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to dat Kaspelsgericht Bützfleet von dat Grevengericht Bützfleet tohöört
De Grundschool an’t Fleet is en Grundschool in Bützfleet in de Gemeen Stood, de ok de Dreger is. Se liggt dicht bi dat Zentrum von Bützfleet (Aavtmaschenweg 353), nich wied af von ee Landsstraat 111. De School hett ölven Schoolmeesters un dree pädagoogsche Mitarbeiders, de för 161 Schölers tostännig sünd (Stand Schooljohr 2014/2015). Op de School gaht de Kinner ut de Öörd Bützfleet, Bützfletermoor, Abbenfleet, Depenbeek, Götzdörp un Snee. Nadem se mit e Grundschool trech sünd, wesselt de Schölers över op de Realschool Camper Höh in Stood, dat Vincent-Lübeck-Gymnasium in Stood oder ok de Kooperative Gesamtschool in Drochters. Dat ole Schoolgebüüd is 1953 boot worrn. 2010 is dat afreten worrn. 1962 sünd an dat ole Gebüüd tosätzliche Klassenrüüm, en Schoolköök un en Warkruum anboot worrn. Von 2001 bet 2005 hett dat in Bützfleet en Orientierungsstufe (OS) geven, an de blots de Schölers von de Grundschool Bützfleet övergahn sünd. För disse OS sünd ok wedder ne’e Rüüm anboot worrn, de 2002 inwieht worrn sünd. En Cafeteria hett de School in’n Januar 2007 kregen. To de School höört en egene Turnhall. De Fördervereen von de School is 1996 grünnt worrn. 2012 is de School apene Ganzdagsschool worrn. opstunns: Kurt von Schassen Websteed
De Slubbaante, ok Slubb(e), Sabbeloont, Lepelbeck(aant), Lepelschnuut un Lepeloont (Anas clypeata) is en Vagel ut de Familie vun de Aantenvagels (Anatidae). Dor höört se to dat Geslecht vun de Aanten an sik to. Düsse Aart leevt in grote Tahl up de nöördliche Halfkogel vun'e Eer. Se is en beten lüttjer, as de bekannte Graue Aante. Den Waart sien Smuckkleed is bannig bunt un sleiht en beten na de Bargaante hen. In'n Norden vun Middeleuropa brott de Slubbe faken, in'n Rest vun Middeleuropa hen un wenn. De Slubbaante warrt bit hen to 50 cm groot. Wegen deit se 400 bit 1.100 g un ehre Flunken kann se bit hen to 80 cm utspannen. Dat lepelaardige Beck, wo se ehren Naam vun hett, warrt bit to 7 cm lang. Waart un Aante verscheelt sik bannig. De Kopp un'n Waart is dunker gröön. Dat Beck is deep dunker grau in'e Farv. De Bost is witt, de Ruggen düster mit wat witte Feddern dormank. In'e Midden vun de Flanken sitt wat roodbrune Placken. Vun unnen is de Steert swatt un mit en witten Band vun de Flanken afsett. De Steertfeddern in'e Midden sünd bruun mit'n witten Suum, bi de üteren Steertfeddern is düsse Suum
Hoffkoh (hoochdüütsch Hofkoh) is en lütten Oort in de Gemeen Zeven (Samtgemeen Zeven) in’n Landkreis Rodenborg, Neddersassen. De Oort höört polietsch al von öllers bi Wist mit bi. De Oort liggt op de Zevener Geest. Dat Water ut dat Rebeed flütt in’n Westen na de Meh-Au hen af, in’n Oosten över den Osenhorster Beek ok na de Meh-Au. De Naveröörd sünd Asp in’n Noorden, Wiersdörp un Frankenbossel in’n Noordoosten, Wist, Bahnhoff Elsdörp un Elsdörp in’n Süüdoosten, Osenhorst in’n Süden, Wehldörp in’n Süüdwesten, Brüttendörp in’n Westen un Zeven in’n Noordwesten. De Hoff is 1834 anleggt worrn. De Hüüs in de grote Hörn sünd eerst na’n Tweten Weltkrieg von Verdrevene boot worrn. Disse Grundstück sünd all 1250 m² groot. De Oort hett vör 1885 to dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Oort is an’n 1. März 1974 as Deel von de Gemeen Wist mit de Gemeenreform in Neddersassen an de Gemeen Zeven kamen. Hoffkoh is evangeelsch-luthersch präägt un höört to dat Kaspel von de Allerhilligen-Kark in Elsdörp. För de Kathoolschen is de Christ-König-Kark in Zeven tostännig, de siet 1. November 2006 to de
De Grundschool Oosten is en Grundschool in den Oort Oosten (Jahnstraat 14). Dreger is de Samtgemeen Hemmoor. De Grundsteen för de ne’e Middelpunktschool in Oosten an de hüdige Steed von de Grundschool is an’n 5. Juli 1963 leggt worrn. An’n 24. Januar 1964 weer Richtfest för den eersten Boafsnidd (de twete weer för later plaant). An’n 19. Februar 1965 weer de School trech un de Ünnerricht in de ne’e School hett anfungen. Mit dat Schooljohr 1964/1965 sünd de Volksscholen in Oosten, Achthöben un Baven-Olendörp oplööst worrn un de Schölers güngen na Oosten op School. Mit dat Schooljohr 1973/1974 is de föffte Klass na Basbeek ümschoolt worrn. 1979 weren de Hauptschool-Klassen denn all afgahn un de Middelpunktschool is en reine Grundschool worrn. Von wegen dat de Middelpunktschool wegfullen is, is ok de lange Tied plaante twete Boafsnidd nich mehr boot worrn. Den Fördervereen von de Grundschool hebbt se 1995 grünnt. 1994–2013: Horst Puttfarken opstunns: Anke Wegner Heute vor 50 Jahren..., De Oestinger an’n 5. Juli 2013 Websteed von de School (hoochdüütsch) Koordinaten:53° 42′ N, 9° 12′ O
Dat Vibraphon oder Vibrafon is as Metallophon (Slaginstrument) en Wiederentwicklung vun de Marimba un besitt en elektrisch andreeven Modulatschonsinrichtung. Dat Instrument hett eegentlich en „kalten, metallenen Klang.“ Dat Vibraphon ünnerscheedt sück vun de Marimba dör dat Material vun de Plaaten, de ut en hart Metalllegierung statt ut Holt bestahn. De Plaaten sünd as bi de Marimba, dat Metallophon un dat Xylophon in de Beriek vun de Swingensknütten vun hör Grundresonanzfrequenz lagert. Hör Längt is umgekehrt proportschonal to de Quadratwuddel vun de Grundresonanzfrequenz. Dat Stimmen is blots in dat Wark nödig un wurrd dör Beschliepen maakt, wobi dör Minneseeren vun de Masse oder de Stiefigkeit sowohl höhger as ok deeper stimmt wurrn kann. Dat Vibraphon wurrd mit Schlägeln (Mallets) anslahn, deren böveres Enn' ut en gornumwickelt Gummikopp besteiht. De Toonumfang umfaat normalerwies dree Oktaven vun f bit f3. En Vörlöper vun dat Vibraphon mit beweglich Röhren wurr 1916 in den USA vun Hermann Winterhoff entwickelt un as „Steel Marimba“ patenteert. De hüüd verbreedt Bauaart mit rotieeren Metallschieven över de Resonanzröhren entstunn 1921 ünner de Naam „Vibraharp“. Ünner de Plaaten hangen stimmt Resonanzröhren um de Klang to verstärken. Bi eenig Vibraphonen sünd sisse ünner de hooch Töne ut optisch Grünnen verlängert. Binnen
Marianne Werdel-Witmeyer (* 17. Oktober 1967 in Los Angeles, Kalifornien) is en ehmalge US-amerikaansch Tennisspelerin. Ehr gröttsten Spood reck reck se bi de Australian Open 1995. Nah en Eerstrunnensieg gegen Gabriela Sabatini reck se dat Halffinale. Dor verlor se denn aber gegen Arantxa Sánchez Vicario. Disse Spelerin kunn Werdel-Witmeyer in de Loop vun dat Johr aber noch tweemal besiegen – ünner annern ok, as Sanchez de Nummer 1 vun de Welt weer. Hör best Positschoon up de Tennis-Weltranglist reck Werdel-Witmeyer an' 9. Oktober 1995 mit Rang 21. WTA-Profil vun Marianne Werdel-Witmeyer (engelsch) ITF-Profil vun Marianne Werdel-Witmeyer (engelsch)
Richard Overton (* 10. August 1954 in Queens, New York City, USA) is en US-amerikaanschen Schauspeler un Dreihbookschriever. Overton is in Englewood (New Jersey) opwossen. Sien eerste Filmrull harr he 1982 in den Film Young Doctors in Love (dt.: Küss mich, Doc). In de Tiet dorna speel he lüttere Rullen in annere Speelfilmen, so as Beverly Hills Cop, Willow un Mrs. Doubtfire. In de Science-Fiction-Kummedie High-Crusade, de vun Roland Emmerich produzeert worrn is, speel he de Hööftrull. Butendem harr he verschedene Gastrullen in bekannte Feernsehregen. Vun 1995 an weer Overton een vun de Dreihbookschrievers vun de Reeg Dennis Miller Live, de op HBO. Overton weer in’t Johr 1996 mit en Primetime Emmy uttekent för sien Arbeit in de Feernseh-Show Dennis Miller Live. Dat Johr dorop weer he dorför een tweet mol för den Emmy nomieert, bito ok för den WGA Award. New York Times (engelsch) Rick Overton in de Internet Movie Database (engelsch) rickoverton.net Normdaten: GND: 1061450414 (OGND, AKS) | LCCN: no2005016049 no2012048136, no2005016049 | VIAF: 7116915/ 234828808, 7116915 | Wikipedia-Personensöök
Dat Xylophon, ok Xylofon (greeksch:ξύλον xylon ‚Holt‘ un φωνή phōnē ‚Luut‘, ‚Toon‘, ‚Stimm‘), is en Upslagidiofon, de sien Upslagstäbe mit Schlägeln anslahn wurrn. Dat hörrt to de Familie vun de Slagstaffspelen (engelsch mallet percussion), to deren wichtigst Vertreder in Europa neben dat Xylofon dat Marimbafon (Marimba), dat Glockenspeel un dat Vibraphon tellen. De Oorsprung vun dat Xylofon liggt in Asien un Afrika. Anfang vun dat 16. Joorhunnert weer dat in Düütschland as Hölzernes Gelächter bekannt (kiek Strohfiedel). Xylophone bestahn ut en Reeg vun Klangstäben ut Hartholt oder Bambus, europääsche Xylophone meest ut Honduras-Palisander (Dalbergia stevensonii), dör deren ünnerscheedlich Längt de Toonhööcht fastleggt ist. De Stäbe sünd in den Beriek vun de Swingensknütten vun hör Grundresonanzfrequenz lagert. Hör Längt is umgekehrt proportschonal to de Quadratwuddel vun de Grundresonanzfrequenz. De Stäbe laaten sück stimmen, indem man se beschliepen deiht, wobi dör Minneseeren vun de Masse oder de Stiefigkeit sowohl höhger as ok deeper stimmt wurrn kann. De Anslag wurrd in de Regel mit twee Xylophonschlägeln maakt, deren etwa 30 cm lang Steelen ut Rattan, Wittböken oder Hickory un deren ovale oder kugelförmige Köpp von etwa 2,5 cm Dörmeter ut Holt (Palisander) ween könnt. Mit leepelaardig Holtschlägeln (Leepelschlägel) sleiht man dat so nömmt
Der Scheldeprijs nömmt nah den Stroom Schelde, is en Straatenradrennen in dat belgisch Flannern. Dat Eendagsrennen wurr 1907 to’n eersten Mal utdragen un is somit een vun de öldsten belgischen Radrennen. De Eersutdragen fung an un gung to Enn’ in Antwerpen. Nahdem bit 1925 de Streck fakener wesseln dee, wurr Schoten tüschen 1926 un 1995 Start- un Teeloort. Siet 1996 führt dat Rennen vun Antwerpen nah Schoten. Siet 2005 tellt de Scheldeprijs to de UCI Europe Tour un is in de Kategorie 1.HC instuuft. De Scheldeprijs geiht faken mit en Massensprint to Enn’, weswegen dat Rennen ok as Klassiker vun de Sprinter betekent wurrd. De meest Siege bi dit Rennen kunn bitlang de Düütsche Marcel Kittel halen, de fiev Mal wunnen hett. radsport-news.com vom 8. April 2014: Kittel peilt bei seinem Klassiker-Highlight den Hattrick an Offizielle Website (englisch, französisch, niederländisch) Scheldeprijs up die Sieden vun Radsportseiten.net